PACHATIN LLAQTAKUNAPI RUNAQ ALLIN KANANPAQ JATUN 
KAMACHIKUY 

[Preamble] 

Pachantin ayllu wawaq allin kausaypi kananta yuyaykuspan, kay kamachikuy 

paqarin. Runaq kausay qasi kusi kausaypi kananpaq, tukuy llakipi kaspapas 

"justicia" taripananpaq. Kikin runakayninta runa masinkunawan reqsichispa 

kausananpaq. 

Runaq runa kayninta sarunchasqata rikuspan, wakin ima mil lay salqa runakunaq 

runa masinta ku'muchisqanta, waqachisqanta rikuspan, kay ancha sut'i 

kamachikuykuna rikhurin, ashwan allin, ashwan sumaq kausay runaq 

taripananpaq; mana imamanta manchakuspa, mana yarqayta muchuspa, sut'i 

simipi rimarispa qasi kausaypi kananpaq. 

Runapaqpuni tukuy ima allinkunapas kamasqa karqan. Chay kamasqa kasqanta 

reqsispan; "derechon" kasqanta yachaspan kay simikuna kamakun qharipas 

warmipas kushkachasqalla kausanankupaq, sapa p'unchay ashwanta 

jananchakuspa. Kausanankupaq: paykuna ukhupipas, Napa ayllu runa 

uldiupipas, sapanka runataqmi tukuy llakimanta qespisqalla purikunan, Napa 

"mundo" pachantinman qasi kausay mast'arikunanpaq. 

Teqse muyuntin "munduq" "estadonkuna" junuykunakuspan, ancha allinta 

rimanakunku "Organizacion de las Naciones Unidas" sutita churaykukuspa. Jina 

sumaqta, allinta yuyayukuspataq, ruwaspataq, juq sonqolla kamachinakunku 

yanapanakunankupaq, runaq runakayninta, qespesqa kayninta, tukuy 

"derechunta" junt'achinankupaq. 

Chay rimasqanku junt'akunanpaqtaqmi, jatun "Asamblea" nisqa, ancha sut'inta 

qowanchis kay "Declaracion Universal de los Derechos Humanos" qelqapi, Napa 

llaqtakuna ch'ullallata yuyaykuspa runaq allinkayninta tajyachinanpaq, chay allin 

kamachikuy simikuna junt 'akunanpaq. 

Kaqllataqmi reqsichina, yachachina qhipa wihay runamanpas, 

waynakunamanpas ashwan allinta paykuna junt'achinanpaq ashwan allin 



yuyaytawanpas yapanankupaq, kikin "nacion-ninkupipas", pachantin 

nacionkunapipas. 

JATUN RIMANAKUYPI CHANINCHASQA KAMACHIKUY 

JUQNIQEN(1) 

Llapa runan kay pachapi paqarin qispisqa, "libre" flisqa, allin kausaypi, 
chaninchasqa kausaypi kananpaq, yuyayniyoq, yachayniyoq runa kasqanman 
jina. Llapa runamasinwantaqmi wauqentin jina munanakunan. 

ISHKAY NIQEN (2) 

Kay jatun kamachikuyqa llapa runapaqmi, qasilla qespisqalla purikunanpaq, 
pipas kachun, mistipas, runapas, yuraqpas yanapas; warmipas, qharipas. 
Taytachakuna mamachakunapi i-niqpas. Pacha Mama yupaychaqpas; imayna 
yuyaykuq runapas. May llaqtayoqpas; wajchapas, qhapaqpas. 

KINSA NIQEN (3) 

Llapan runan kausaypachapaq kamasqa, mana piqpa rimapayasqantaqmi 
purikunan kausanan p 'unchaykama. 

TAWA NIQEN (4) 

Manan pipas runaq chitasqan kamachipi puriyta atinchu. Runawan yanachikuyqa 
unaynan tukukapun, kay "Declaracion de los Derechos Humanostaq" chaninchan 
chay tukukuyninta, winaypaq. Yanachikuyqa qonqaypachaman churasqan 
kapun. 

PHISQA NIQEN (5) 

Manan pipas, peqpapas, k'irisqan, muchuchisqan, k'umuchisqan kananchu. 

SOQTA NIQEN (6) 



Llapa runaq "derechunmi", maypipas runa jina "respetasqa" kananpaq. 

QANCHIS NIQEN (7) 

Leypaq-qa, jatun kamachikuypaq-qa llapa runapas kikillan, "igual-lian kanchis; 
mana pitapas ajilaspa, mana pitapas t'aqarparispa. 

PUSAQ NIQEN (8) 

Llapa runapaq churasqan sapanka "nacionpi", jatun llaqtapi "tribunalkuna", 
"leywan", "amparakunanpaq" pina mayna runakayninta sarunchayta 
munaqtinpas. 

ISQON NIQEN (9) 

Manan pipas yanqa qasinmantaqa muchuy wasipi wesq'asqapas, llaqtanmanta 
qarqosqapas kayta atinchu. 

CHUNKA NIQEN (10) 

Llapa runapas, imamantana juchachasqa kaspapas, "tribunalpa" uyarisqanmi 
kanan; chayman jina juchayoq kasqanpas, mana juchayoq kasqanpaq 
yachakunanpaq. 

CHUNKA JUQNIYOQ NIQEN (11) 

1 . Jayk'an juchachasqa runaq-qa, kanmi "derechon" manan juchayoqcho 
kani, ninanpaq "justicia" taripanankama. 

2. Allin ch'uyaman "justicia" chayaspa, ima muchuymanpas churana, 
juchanman jina. 

CHUNKA ISHKAYNIYOQ NIQEN (12) 



Manan piqpa imayna kausakusqantapas tapupakuyta atinchischo. Manataqmi 
imaynatas warminwan, wawankunawan tiyan chaytapas yachayta 
munananchischu. Manan runaq allin kasqanta, "honranta", allin runa kasqanta 
panpachanachu; Chaykuna ruwasqamantaqa "leymi" muchuchinan. Chay 
tukuywanpis, manan pipas qelqa apachisqanchista, "carta" chaskinanchista 
pakallapi, mana yachasqanchis "liita" yachayta atinchu. Llapa runan chay mana 
chaninmanta "libre" l:anan, "leypa" "protejisqan 

CHUNKA KINSAYOQ NIQEN (13) 

1. Llapa runan may munasqantapas purikunan, tiyananpaqtaq may 
llaqtatapas, may cheqastapas aj llakunan. 

2. "Nacion-ninmanta" lloqsispapas kaqmi kutiykampuyta atillantaq. 

CHUNKA TAWAYOQ NIQEN (14) 

1. Cheqnisqaha, qatiykachasqaha kaspapas, piqpa wasinpipas, maypipas 
pakuykukuyta atinmi, may "nacionpipas", may llaqtapipas, may 
cheqaspipas. 

2. Manan "comun" juchayuqman aypanchu kay "derecho". 

CHUNKA PHISQAYOQ NIQEN (15) 

1. Llapa runakunaq "derechunmi juj nacionalidadniyoq" kay. Llapataqmi 
mayqen naciontapas tiyananpaq ajllakuyta atin. Chaymantaqa manan 
pipas jark'akuyta atinchu. 

2. Manataqmi pipas, maypas "nacionalidadninchista" qechuyta atinchu, nitaq 
juj "nacionalidad" aj llakunanchista tatichiyta atinchu. 

CHUNKA SOQTAYOQ NIQEN (16) 



1 . Qharipas warmipas junt'asqa watanman chayaspaqa "casarakuyta" atin 
piwanpas maywanpas, mana piqpa jark'akusqan, yuraqwanna 
yanawanna, paykuna pura tinkuku, munanakunku chayqa. 

2. Warmi qhari wawakunantin tiyaspataqmi allin rimanakuypi tiyananku, kikin 
"derechuyoq" juj sonqolla tiyaspapis, t'aqanakuspapis. 

CHUNKAQANCHISNIYOQ NIQEN (17) 

1. Llapa runaqmi kanan jallp'apas, wasipas, tukuy ima kausaypas, pay 
sapanpa, llank'ananpaqpas, wakipi llank'ananpaqpas. 

2. Manan piqpa kaqninpas qechuy atikunchu. 

CHUNKA PUSAQNIYOQ NIQEN (18) 

Llapa runan yuyaykukuyta, jamut'ayta atin yuyaychakusqanman jina. Manan 
pipas chaytaqa jark'ayta atinmanchu. Kaqtaqmi ima "religionpipas" kausayta atin 
tukuy runaq yachashasqan. 

CHUNKA ISQONNIYOQ NIQEN (19) 

Tukuy runapas umanpi yuyaykusqantan rimarinan manapitapas manchakuspa. 
Yuyaykusqantataqmi pachantin runaman, teqsi muyuntin, lluy "munduntin" 
runaman riqsichinan yachananpaq. Sut'in rimaqtan pacha kamaq taytachapas 
yanapan. Chay yuyaykukusqanmantaqa, ruwasqanmantaqa manan pipas 
cheqniytapas, juchachaytapas atinchu. 

ISKAYCHUNKA NIQEN (20) 

1. Pi runapas, may runapas jununakuytaqa atinmi. Runa jununakuyqa 
kananpunin; allin rimanakuypaq, sumaq rimanakuypaq-qa. 

2. Ichaqa, manataqmi pipas tanqasqaqa, mat'isqaqa, ima jununakuymanpas 
jaykunanchu. 



ISKAYCHUNKA JUJNIYOQ NIQEN (21) 

1. Llapa runapas atinmi llaqtanta "nacionninta" kamachiyta; chaypaq 
ajilasqa, chaypaq churasqa kaspaqa; pay kikinpas, mashki mink'anta 
churaspapas. 

2. Kushkallan llapa runapas kanchis, llapataqmi kamachikuq kaytapas 
atinchi Llaqtaq munayninmi kamachikuqtaqajurqon, llapa runamante jujta 
ajilaspa sumaq jatun rimanakuypi, "eleccionispi ajilaspa. 

ISHKAY CHUNKA ISHKAYNIYOQ NIQEN (22) 

Llapa runan, imaynan kausasqanman jina llaqtanwan, "nacionninwan" 
qochikunan mikhuytapas, tukuy ima kausaytapas; yachaytawanpas, 
yachayninman yapananpaq, chaywantaq jananchasqa runa kananpaq. 

ISHKAYCHUNKA KINSAYOQ NIQEN (23) 

1. Llapa runapaq kamasqan llank'ayqa, sapanka runataqmi ajllakunan iman 
munasqan llank'ayta. 

2. Tukuymi llank'ananpaq yanapasqa kanan. Yanqa, qasi kaytaqa mana 
runa atinchu. Runaqa chanintan, llank'asqanman jina chaskinan 
"salariontaqa". 

3. Llapa runan chaskinan kallpanpa chanintaqa, paypa kausananpaq jina; 
warminpa, wawankunaq kausananpaq jina. Manachaytaqmi llaqta runa 
yanapanan. 

4. Tukuy runan "sindicato" "organizayta" atin; jinallataq "sindicalizado" 
"derechun" "respetachinanpaq". 

ISHKAYCHUNKA TAWAYOQ NIQEN (24) 

Llapa llank'aq runapaqmi samana p'unchayqa churasqa. Kikillantaqmi, 
kaqllataqmi "vacaciones" hisqa, sapa wata asliapas juj killa samayniyoq kanan 
mana llankaspa "pagasqa". 



ISHKAYCHUNKA PHISQAYOQ NIQEN (25) 

1. Llapa runapaqmi kanan allin kausay, kaqllataq warminpaqpas, 
wawankunapaqpas. Kananmi mikliunanpas, wasinpas, p 'achanpas; 
kanantaqmi janpiqnin "medicupas". "Seguro Socialpas" kananmi paypaq- 
qa mana llank'ayta atiqtin, onqoqtin; warmin wanuqtin, ima llakipina 
kaqtinpas. 

2. Wachakoq warmiqa rikusqan qhawasqan kanan. Wawakunapas 
kaqllataqmi kanan; "Casadoq" wawanpas, mana "casadoq" wawanpas. 

ISHKAYCHUNKA SOQTAYOQ NIQEN (26) 

1. Tukuy runapaq churasqan "escuela", "colegio", "educacion", llapataqmi 
chaykunata chaskinan mana qolqellamanta. 

2. Jatun yachaywasimantaqmi jaykunan ashwan umayuq, yuyayniyoq, 
jamautayoq jina. 

3. "Educacionqa" llapa runaq ashwan allinruna kananpaqmi, llapa 
runamasintin munanakunanpaqmj, maymantana kaqtinpas, may 
llaqtayuqna kaqtinpas. 

ISHKAYCHUNKA QANCHISNIYOQ NIQEN (27) 

1 . Llapa runan reqsinan jatun yachayniyoqpa yachayninkunata, chaymi 
"ciencia" nisqa, llapan reqsinan tukuy sumaq ruwaykunata: "artes" sutiyoq. 

2. Llapa runan yachanan, aypanan jatun yachay, kausay yachay, ashwan 
jatun "filosofia" nisqa jamutay kuraq yachayta. 

ISHKAYCHUNKA PUSAQNIYOQ NIQEN (28) 

Sapanka runan munannanchis kay jatun kamachikuy simikunaq juntakunanta, 
llapa pachantin, "munduntin" llaqtakunapi. 

ISHKAYCHUNKA ISHQONNIYOQ NIQEN (29) 



Ayllunchispi kausaq runataqa, llaqtanchis runataqa, anchatan, munana, 
yupaychana; ayllun, llaqtan sapanka runatapas uywawanchis, wawanmi kanchis. 

KINSACHUNKA NIQEN (30) 

Kayjatun kamachikuy simikunaqa mananjuj runallapaqchu; manataqmi 

"nacionkunaq" kamacheqkunallapaqchu, Napa runaq allinninpaqmi, pachantin 

llaqtakunapitaqmi junt'akunan. 

NAUPAQ NISQA SIMIKUNA 

Peru "paisninchisqa" "munduntinpi paiskunamanta" ashwan ashkha 

rijchayniyoqmi, chay raykupischa Napa runaq sonqonman chayan, chaypistaqcha 

ch'ulla kausayllapi kan runaq llaqtan. 

Kay "nacionninchispin" imaymana rijch 'aq runapas; imaymana simi rimaqpas; 

imaymana yachayniyoqpas junuykunakun kushka, ancha unay 

watakunamantana. Yunkayoq, qhiswayoq, punakunayoq ancha jatunjallp'api. 

Chaymi kay "patriapi" tiyaq "peruano" runamasinchiskunaqa, kausayninku allin 

nanman churay munaqkunaqa, sapa kuti, sapa p'unchay sumaq rimanakuypi 

kanan, sonqonkuq ashwan allinta tinkunanpaq, haupa pacha allin runakuna jina 

kausananpaq. 

Kunan kamachiqninchis "gobiernon" musoq kausayman jaykunanchista munan; 

ashwan k'apaj chaninchasqa allin kausaypi kananchista munan. Jinataqmi 

juhunaykusqa "nacionkunata", "Naciones Unidas" nisqata, tawachunka watanpi, 

jaywarin kay runasimiman t'ijrasqa JATUN KAMACHIKUYTA, "Declaracion 

Universal de los Derechos Humanos" nisqata. 

Wakin pisi runakunallaq rimasqan simikunamanwanpas t'ijrakunmi kay 

nisqanchis Jatun Kamachikuyqa, mana piqpa kausaynin, mana piqpa yachaynin 

tanqasqa, wijch'urparisqa kananpaq; Napa jatun suyunchispi tantaykusqa 

llaqtakunaq jananchakunanpaq. Kayta ruwaspan "gobiernonchispa" allin 

yuyaykusqanta, tukuy sonqota churaspa, Peru kamachisqanta sut 'inchasun. 

Runasimipi rimaspan pachantin llaqtakunawan rimanakusun. 



